BIRŽŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL NEMOKAMO MAITINIMO DIENOS LĖŠŲ NORMOS NUSTATYMO

2014 m. sausio 13 d. Nr. A-41

Biržai

Vadovaudamasis Lietuvos Respublikos vietos savivaldos įstatymo (Žin., 1994, Nr. 55-1049; Žin., 2008, Nr. 113-4290) 18 straipsnio 1 dalimi, 29 straipsnio 8 dalies 2 punktu, Lietuvos Respublikos socialinės paramos mokiniams įstatymo (Žin. 2006, Nr. 73-2755; 2008, Nr. 63-2382; 2009, Nr. 153-6886; 2013, Nr. 140-7090) 7 straipsniu, 14 straipsnio 3 dalies 2 punktu, Pusryčių, pietų ir pavakarių patiekalų gamybai reikalingų produktų rinkinių sąrašu pagal mokinių amžiaus grupes, patvirtintu Lietuvos Respublikos sveikatos apsaugos ministro 2010 m. spalio 4 d. įsakymu Nr. V-877 (Žin., 2010, Nr. 120-6147), Mokinių nemokamo maitinimo mokyklose tvarkos aprašu, patvirtintu Lietuvos Respublikos Vyriausybės 2009 m. gruodžio 23 d. nutarimu Nr. 1770 (Žin., 2009, 158-7156), 9 punktu:

1. Nustatau dienos lėšų dydį vieno mokinio nemokamam maitinimui skirtiems produktams įsigyti (įskaitant prekių pirkimo pridėtinės vertės mokestį):

1.1. pusryčiams:

1.1.1. priešmokyklinio ugdymo grupių ir 1–4 klasių mokiniams – 2,60 Lt;

1.1.2. 5–12 klasių mokiniams – 2,86 Lt;

1.2. pietums:

1.2.1. priešmokyklinio ugdymo grupių ir 1–4 klasių mokiniams – 4,70 Lt;

1.2.2. 5–12 klasių mokiniams – 5,20 Lt;

1.3. dieninėse vasaros poilsio stovyklose, (pusryčiams, pietums, pavakariams) priešmokyklinio ugdymo grupių ir 1–12 klasių mokiniams – 10 Lt.

2. P r i p a ž į s t u netekusiu galios Savivaldybės administracijos direktoriaus 2012 m. spalio 12 d. įsakymo Nr. A-832 „Dėl nemokamo maitinimo dienos lėšų normos nustatymo“ 1 punktą.

Administracijos direktorius	Vytautas Džėja